31/03/2020 | Administración LocalMunicipal
Fene
Secretaría
Prórroga das listas de aspirantes a funcionario/a interino/a de prazas de peón e de peón-tractorista ao abeiro do RD 463/2020 polo que se declara o estado de alarma para a xestión da situación de crisis sanitaria ocasionada polo COVID-19

ANUNCIO Faise público que por Resolución da alcaldía 279/2020 do 24 de marzo adoptouse o seguinte acordo: <<Asunto: PRÓRROGA DAS LISTAS DE ASPIRANTES A FUNCIONARIO/A INTERINO/A DE PRAZAS DE PEÓN E DE PEÓN-TRACTORISTA AO ABEIRO DO RD 463/2020 POLO QUE SE DECLARA O ESTADO DE ALARMA PARA A XESTIÓN DA SITUACIÓN DE CRISIS SANITARIA OCASIONADA POLO COVID-19 Por Real Decreto 463/2020, do 14 de marzo, o Consello de Ministros declara o estado de alarma para a xestión da situación de crise sanitaria ocasionada polo COVID-19. Esta norma regula no seu art.6 a xestión ordinaria dos servizos nos seguintes termos: “ Cada Administración conservará las competencias que le otorga la legislación vigente en la gestión ordinaria de sus servicios para adoptar las medidas que estime necesarias en el marco de las órdenes directas de la autoridad competente a los efectos del estado de alarma y sin perjuicio de lo establecido en los artículos 4 y 5. ” Pola súa banda. o art.7 establece unha importante limitación á circulación das persoas, dirixidas a protexer a seguridade e a saúde dos cidadáns. No ámbito do Sector Público é importante ademais sinalar a Disposición Adicional Terceira, que prevé: “ 1. Se suspenden términos y se interrumpen los plazos para la tramitación de los procedimientos de las entidades del sector público. El cómputo de los plazos se reanudará en el momento en que pierda vigencia el presente real decreto o, en su caso, las prórrogas del mismo.2. La suspensión de términos y la interrupción de plazos se qplicará a todo el sector público definido en la Ley 39/2015, de 1 de octubre, del Procedimiento Administrativo Común de las Administraciones Públicas.3. No obstante lo anterior, el órgano competente podrá acordar, mediante resolución motivada, las medidas de ordenación e instrucción estrictamente necesarias para evitar perjuicios graves en los derechos e intereses del interesado en el procedimiento y siempre que éste manifieste su conformidad, o cuando el interesado manifieste su conformidad con que no se suspenda el plazo.4. Sin perjuicio de lo dispuesto en los apartados anteriores, desde la entrada en vigor del presente real decreto, las entidades del sector público podrán acordar motivadamente la continuación de aquellos procedimientos administrativos que vengan referidos a situaciones estrechamente vinculadas a los hechos justificativos del estado de alarma, o que sean indispensables para la protección del interés general o para el funcionamiento básico de los servicios.5. La suspensión de los términos y la interrupción de los plazos a que se hace referencia en el apartado 1 no será de aplicación a los procedimientos administrativos en los ámbitos de la afiliación, la liquidación y la cotización de la Seguridad Social.6. La suspensión de los términos y la interrupción de los plazos administrativos a que se hace referencia en el apartado 1 no será de aplicación a los plazos tributarios, sujetos a normativa especial, ni afectará, en particular, a los plazos para la presentación de declaraciones y autoliquidaciones tributarias.” No DOG núm.50-BIS do 13.03.2020 publicouse a Resolución do 13 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade ao Acordo do Consello da Xunta de Galicia, do 13 de marzo de 2020, polo que se declara a situación de emerxencia sanitaria no territorio da Comunidade Autónoma de Galicia e se activa o Plan territorial de emerxencias de Galicia (Platerga) no seu nivel IG (emerxencia de interese galego), como consecuencia da evolución da epidemia do coronavirus COVID-19. Con anterioridade a esta situación de emerxencia, o 10.02.2017 mediante Resolución da alcaldía núm.163/2017 aprobouse unha lista de aspirantes a funcionario/a interino/a de prazas de peón, e o 27.02.2017 mediante Resolución da alcaldía núm.226/2017 aprobouse unha lista de aspirantes a funcionario/a interino/a como peón-tractorista, ambas as dúas con vixencia ata o 31.12.2019. A Constitución Española esixe nos seus arts.23.2 e 103.3 o respecto aos principios de igualdade, mérito, capacidade e publicidade en todos os procesos selectivos de acceso á función pública. Tales principios recóllense e se desenvolven no art.55 do RdLex.5/2015, do 30 de outubro, polo que se aproba o texto refundido da Lei do Estatuto Básico do Empregado Público. No eido autonómico e, concretamente, en relación coa adquisición da condición de persoal funcionario interino, o art.24.1 da Lei 2/2015, do 29 de abril, do emprego público de Galicia, determina que a selección do persoal funcionario interino realizarase mediante procedementos áxiles que respectarán, en todo caso, os principios de igualdade, mérito, capacidade, publicidade e libre concorrencia. Os citados principios quedaron constatados e atópanse presentes nas listas de aspirantes creadas no ano 2017. Aínda que a principios de marzo do 2020 iniciaronse os trámites para a elaboración de novas listas, no actual contexto de crisis sanitaria non resulta posible o desenvolvemento dos correspondentes procesos selectivos que garantan o debido cumprimento dos principios de acceso ao emprego público contidos na normativa vixente. Ademais dos servizos básicos que se teñen que prestar con asiduidade, como é a limpeza viaria, labores de mantemento, recollida de lixo, etc., no momento presente, debido a situación de emerxencia sanitaria que foi decretada, estase a producir unha acumulación de tarefas derivada da necesidade de levar a cabo limpezas e desinfeccións máis continuadas nos espazos públicos que é necesario que queden garantidas por mor do risco sanitario. Por outra banda, faise indispensable proceder ás rozas de camiños públicos debido ao crecemento da maleza, traballos que de non ser realizados poderían poñer en compromiso a seguridade viaria. Todos estes servizos estímanse servizos esenciais para a cidadanía cuxa prestación débese garantir e para os que o concello precisa contratar persoal, xa que, ademais da acumulación de tarefas antes citada, no momento presente existe unha importante merma de efectivos no cadro de persoal que atende estes servizos, debido a baixas e vacantes. Logo de ver o disposto no artigo 21.1. m) da Lei 7/1985, do 2 de abril, que habilita ao alcalde para adoptar persoalmente, e baixo a súa responsabilidade, en caso de catástrofe ou de infortunios públicos ou grave risco dos mesmos, as medidas necesarias e adecuadas dando conta inmediata ao Pleno e a normativa anteriormente citada, RESOLVO: PRIMEIRO.- Prorrogar, mentres perdure a situación creada pola declaración do estado de alarma, a vixencia da lista de aspirantes a funcionario/a interino/a de prazas de peón creada mediante Resolución da alcaldía núm.163/2017, do 10.02.2017, e a lista de aspirantes a funcionario/a interino/a como peón-tractorista creada mediante Resolución da alcaldía núm.226/2017, do 27.02.2017. SEGUNDO.- Dar conta da presente Resolución ao Pleno na vindeira sesión que celebre. TERCEIRO.- Publicar a presente Resolución na páxina web municipal e no BOP da Coruña.>> Asinado dixitalmente polo alcalde Juventino José Trigo Rey o 24 de marzo de 2020.